Toniromo
Lapsesta asti jatkunut viehtymys tähtitieteeseen ja sci-fiin sai aikuisiällä uutta potkua tekniikan myötä. Tieteiskirjallisuuden klassikot kulkevat käsi kädessä pelien, 3D-mallinnuksen ja elokuvien kanssa.
Oheinen kuva on mallinnettu Blenderillä ja käsitelty Gimpissä.
Tekniikan kehittyessä ja yhteiskunnan vaatimusten noustessa on ihmisen opeteltava useita taitoja. Saastamaa ry perustettiin ystävien kesken harrastustoimintaa tukemaan. Yhdistyksessä olen toiminut lyhytelokuvien leikkaajana, äänisuunnittelijana ja säveltäjänä, sekä näyttelijänä.
Ohessa promootiomateriaaliksi koostamani kuva, jossa pohjana toimi oma lemmikki, jota jalostettiin virtuaalisesti pahemmankin tulevaisuuden varalle Gimp-ohjelmassa.
Vuonna 2018 toimin myös Rajataide ry:n hallituksessa sekä yhdistyksen taloudenhoitajana.
Musiikki on näytellyt suurta osaa elämässäni aina. Soittimiin tartuin tosin vasta varttuneemmalla iällä. Rumpujen luodessa tietä musisoinnin saralla, löysin myöhemmin myös kitarasoitinten ilot, ja lopulta paletin täydensi kosketinsoittimet ja synteettiset äänet.
Haave levynkansien suunnittelusta toteutui, ja vieläpä omien tuotosten myötä.
Olen kokenut yhteiskunnallisen vaikuttamisen tärkeänä. Olen ollut aktiivinen mm. ehdokkaiden vaalityön tukena, lentolehtisten taittajana ja nettigrafiikan toteuttajana.
Ohessa InDesignilla taittamani KSL ry:n julkaisu vuodenvaihteesta 2016-2017.
Avaruudellisia äänimaailmoja luodatessani sain idean yhdistää musiikkiin sopiva visuaalinen puoli. Blenderillä mallintamani planeetat ja kuut saivat elämän animoinnin myötä, ja projektista muodostui elokuvallinen kokonaisuus.
© 2018 Toni Romo